ส่วนที่ 1

ข้อมูลสรุป (Executive Summary)

บริษัท ซีเอ็ม ออร์กาไนเซอร์ จำกัด(มหาชน) (“บริษัทฯ”) จัดตั้งขึ้นเมื่อวันที่ 5 มิถุนายน
พ.ศ.2534 และแปรสภาพเป็นบริษัทมหาชนเมื่อวันที่ 29 ธันวาคม พ.ศ. 2546 บริษัทฯ
ประกอบธุรกิจหลักในการให้บริการบริหารการจัดงานอย่างครบวงจร (Turn-key Event
management) โดยสามารถแบ่งประเภทการจัดงานได้ดังนี้

-   การจัดกิจกรรมทางการตลาดและการส่งเสริมการขาย (Corporate Marketing Event)

-   การจัดงานบันเทิงสาธารณะ (Public Event)

-   การจัดงานแสดงสินค้าและนิทรรศการ (Trade Show and Exhibition)

-   การจัดประชุมสัมมนา (Meeting, Incentive, Convention & Exhibition :MICE)

-   การรับบริหารจัดงานนิทรรศการ (Professional Exhibition organizer)

ในรอบปี 2548 ที่ผ่านมาปี 2548 เป็นปีที่การแข่งขันในอุตสาหกรรมการบริหารการจัดงาน (Event
Management) ทวีความรุนแรงมากขึ้น
ทั้งนี้เนื่องจากเกิดการชะลอตัวของการจัดกิจกรรมทางการตลาดในช่วงต้นปี 2548
อันเนื่องมาจากผลกระทบจากเหตุการณ์ธรณีพิบัติภัยในแถบจังหวัดชายฝั่งอันดามันของประเทศไทย
ทำให้ยอดขายของบริษัทต่างๆในอุตสาหกรรมการบริหารจัดงาน
ไม่เป็นไปตามเป้าหมายที่คาดการณ์ไว้ บริษัทต่างๆจึงเร่งสร้างยอดขายซึ่งทำให้การแข่งขันรุนแรงขึ้น
นอกจากนี้ความผันผวนของราคาน้ำมันในปี 2548
ก็ส่งผลกระทบต่ออุตสาหกรรมการบริหารการจัดงานเช่นกัน
โดยลูกค้าจะเพิ่มความระมัดระวังในการใช้จ่ายเงินในการจัดกิจกรรมทางการตลาดมากขึ้น

การแข่งขันที่เพิ่มสูงขึ้น นอกจากจะเป็นผลจากเหตุการณ์ภายนอกแล้ว
การแข่งขันยังเพิ่มสูงขึ้นจากการเพิ่มขึ้นของบริษัทรับจัดงาน และ
การขยายตัวของบริษัทรับจัดงานขนาดกลางและเล็ก รวมทั้งการที่บริษัทเอเจนซี่โฆษณาต่างๆ
ได้เพิ่มบทบาทในการรับบริหารจัดงานให้กับลูกค้าโดยตรง

อย่างไรก็ดี ด้วยประสบการณ์และความเชี่ยวชาญในธุรกิจ การรักษาคุณภาพงานอย่างสม่ำเสมอ และ
ความพร้อมทางด้านการเป็นผู้บริหารจัดงานอย่างครบวงจร
ทำให้บริษัทฯยังคงได้รับความไว้วางใจจากลูกค้าทั้งในภาคเอกชน และ ลูกค้าที่เป็นหน่วยงานของรัฐ
ให้เป็นผู้บริหารจัดงานต่างๆ อย่างต่อเนื่อง โดยผลงานในรอบปี 2548 ที่ผ่านมาได้แก่ งาน
Bangkok International ICT EXPO 2005 งานประกวด Miss Universe 2005
งานฉลองครบรอบ60 ปี ของธนาคารกรุงศรีอยุธยา จำกัด(มหาชน) เป็นต้น

จากภาวะการแข่งขันที่รุนแรงและ ความเสี่ยงของธุรกิจ Event Management
ที่มีความเสี่ยงในเรื่องความไม่แน่นอนในการจัดกิจกรรมของลูกค้าไม่ว่าจะเป็นภาครัฐ
หรือภาคเอกชนดังที่ได้แสดงรายละเอียดไว้ในหัวข้อ “ปัจจัยความเสี่ยง”
บริษัทฯจึงมีนโยบายในการสร้างความมั่นคงทางด้านรายได้ ด้วยการสร้าง Event ของตนเอง
และยังคงรักษานโยบายในการรักษาคุณภาพงาน
และพัฒนาความคิดสร้างสรรค์ใหม่ๆในการจัดกิจกรรม

ในปี 2548 บริษัทฯ ได้จัดตั้งบริษัทย่อยเพิ่มขึ้นอีก 2 บริษัท ได้แก่บริษัท ซี-เม็กซ์ เอ็กซิบิชั่น จำกัด
ซึ่งดำเนินธุรกิจให้บริการออกแบบ ตกแต่งประกอบ ก่อสร้าง ป้ายโฆษณาและงานโครงสร้าง และ
ตกแต่งพื้นที่สำหรับงานแสดงสินค้า หรืองานนิทรรศการ และ บริษัท ซีเอ็มโอ-เคดับเบิ้ลยูซีพี จำกัด
ซึ่งดำเนินธุรกิจให้บริการจัดการประกวดคารา

โอเกะทั้งในประเทศและต่างประเทศ โดยบริษัทถือหุ้นในสัดส่วนร้อยละ 90 และ ร้อยละ 49.96
ตามลำดับ ทำให้โครงสร้างของกลุ่มบริษัทฯ ในปัจจุบันเป็นดังนี้

ผลการดำเนินงานในรอบปี 2548 บริษัทฯมีรายได้รวม 561.21 ล้านบาท เพิ่มขึ้น 27.38
ล้านบาทหรือคิดเป็นอัตราการเพิ่มร้อยละ 5.13 เมื่อเทียบกับปี2547 ที่มีรายได้รวม 533.83
ล้านบาท ซึ่งยอดขายที่เพิ่มขึ้นเพียงเล็กน้อยเนื่องจากผลกระทบจากเหตุการณ์ธรณีพิบัติภัย
และสภาวะการแข่งขันที่เพิ่มสูงขึ้น บริษัทฯมีกำไรสุทธิในรอบปี 2548 30.05 ล้านบาท ลดลง
27.64 ล้านบาท หรือคิดเป็นอัตราลดลงร้อยละ 47.91 เมื่อเทียบกับปี 2547 ที่มีกำไรสุทธิ 57.69
ล้านบาท ซึ่งสาเหตุที่กำไรสุทธิของบริษัทฯ ลดลงเนื่องมาจาก

-   การจัดงาน ICT EXPO 2005 ซึ่งเป็นงานที่มีมูลค่าสูงสุดในปี 2548 เป็นงานประเภท EXPO
    ซึ่งจะมีต้นทุนในการจัดงานสูงกว่าการจัดกิจกรรมตามปกติ

-   การจัดกิจกรรมของกลุ่มลูกค้าราชการในปี 2548
    มีต้นทุนสูงขึ้นเนื่องจากการเพิ่มขึ้นของต้นทุนที่นอกเหนือจากต้นทุนที่บริษัทประมาณการไว้

-   การเพิ่มบุคลากรเพื่อขยายกำลังการผลิตรองรับแผนงานในอนาคต
    ทำให้ต้นทุนและค่าใช้จ่ายเกี่ยวกับพนักงานเพิ่มสูงขึ้น

-   การเพิ่มขึ้นของค่าเสื่อมราคาจากการลงทุนในอุปกรณ์ดำเนินงานเพิ่มเติมเพื่อรักษาความเป็นผู้นำในด้านศูนย์รวมอุปกรณ์

-   การเพิ่มการประชาสัมพันธ์เพื่อสร้างการรับรู้ไปยังกลุ่มลูกค้าเป้าหมาย
    และเพื่อประโยชน์ในการสร้างโอกาสทางธุรกิจ

ณ วันที่ 31 ธันวาคม 2548 บริษัทฯ มีสินทรัพย์รวม 399.05 ล้านบาท หนี้สินรวม 106.46
ล้านบาท และ ส่วนของผู้ถือหุ้นรวม 292.59 ล้านบาท